**Návrh**

**Rámcová dohoda č. ..............................**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „*Obchodný zákonník*“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon č. 343/2015 Z. z.*“)

(ďalej len „*Dohoda*“)

medzi zmluvnými stranami:

Objednávateľ: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

IČO: 00151866

Identifikačné číslo pre DPH: SK 2020571520

Bankové spojenie: Štátna pokladnica, Radlinského 32, 810 05 Bratislava, Slovenská republika

Číslo účtu: SK78 8180 0000 0018 0023

BIC/SWIFT kód:    SPSRSKBA

Zastúpený:

(ďalej len „*Objednávateľ*“)

a

Poskytovateľ:

Sídlo:

IČO:

DIČ:

IČ DPH:

Zapísaný v OR SR:

Bankové spojenie:

Číslo účtu:

SWIFT :

IBAN:

e-mail:

Telefonický kontakt:

Zastúpený:

(ďalej len „*Poskytovateľ*“)

(Objednávateľ a Poskytovateľ ďalej spolu len „*Zmluvné strany*“ alebo každý samostatne aj ako „*Zmluvná strana*“)

**Článok I.**

**Úvodné ustanovenia**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. ..... zo dňa ..... pod zn. ..... na predmet zákazky „**Vykonanie pozáručného servisu technických zariadení informačného systému civilnej ochrany**“ (ďalej len „*verejné* *obstarávanie*“).
  2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto Dohoda.
  3. Základným účelom tejto Dohody je v súlade s výsledkom verejného obstarávania zabezpečiť v rozsahu a spôsobom definovaným v článku II. tejto Dohody, výkon pozáručného servisu na programovom vybavení a technických zariadeniach informačného systému civilnej ochrany. Systém elektronickej hlásnej a informačnej služby (ďalej len „*SEHIS*“) je národný systém, určený pre varovanie obyvateľstva a vyrozumenie osôb, pozostávajúci z technických zariadení a systému ich ovládania, ktorý je tvorený aplikačným programovým vybavením varovacích a vyrozumievacích centier civilnej ochrany (ďalej len „*VVC CO*“) Zeus.

**Článok II.**

**Predmet Dohody**

* 1. Predmetom Dohody je záväzok Poskytovateľa, za podmienok dojednaných v tejto Dohode, vykonať pre Objednávateľa riadne a včas služby, spočívajúce v údržbe a servise na programovom vybavení a technických prostriedkoch informačného systému civilnej ochrany (ďalej len „*služby*“). Podrobná špecifikácia predmetu Dohody je uvedená v prílohe č. 1 tejto Dohody „Opis predmetu zákazky“ (ďalej len „*príloha č. 1*” alebo „*Opis predmetu zákazky*“), ktorá tvorí neoddeliteľnú súčasť Dohody.
  2. Poskytovateľ sa za podmienok stanovených touto Dohodou zaväzuje zabezpečiť pre Objednávateľa nasledovné služby:
     1. objednávkové služby v súlade s Opisom predmetu zákazky:
* vykonávanie neplánovaných servisných zásahov v prípade porúch na programovom vybavení a na technických prostriedkoch SEHIS,
  + 1. paušálne služby v súlade s Opisom predmetu zákazky:

1. vykonávanie plánovaných servisných zásahov formou pravidelnej údržby, pozostávajúcej z kontroly a optimalizácie nastavenia programového vybavenia VVC CO Zeus a parametrov technických prostriedkov SEHIS,
2. vykonávanie aplikačnej podpory programového vybavenia Zeus.
   1. Poskytovateľ sa zaväzuje Objednávateľovi zaplatiť dohodnutú cenu za poskytnuté služby v súlade s podmienkami tejto Dohody.
   2. Zákazkou sa na účely tejto Dohody rozumie čiastková objednávka (ďalej len „*objednávka*“), ktorej predmetom je poskytnutie služby podľa tejto Dohody.
   3. Poskytovateľ berie na vedomie, že nemá právny nárok na zadávanie objednávok. Objednávky budú uzatvárané výlučne podľa aktuálnych potrieb Objednávateľa a v rámci finančného limitu, dohodnutého v článku III. Dohody. Poskytovateľ si je vedomý, že mu nevznikajú nijaké finančné nároky, vrátane náhrady škody, z dôvodu neuplatnenia výzvy Objednávateľa na uzavretie objednávky v akomkoľvek rozsahu.
   4. Zmluvné strany sa dohodli, že objednávkové služby podľa bodu 2.2.1. tohto článku budú realizované na základe mailovej a následne písomnej objednávky, vyhotovenej prostredníctvom informačného systému SAP, v ktorej budú špecifikované všetky detaily požadovanej služby (ďalej len **„***objednávka***“**).
   5. Zmluvné strany sa dohodli, že objednávka bude zodpovedať podmienkam dohodnutým v tejto Dohode, najmä s ohľadom na jednotkové ceny a práva a povinnosti dohodnuté v tejto Dohode.

**Článok III.**

**Cenové a platobné podmienky**

* 1. Zmluvné strany sa výslovne dohodli, že celková zmluvná cena za služby poskytnuté podľa Dohody je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Dohodnuté zmluvné ceny za služby sú stanovené bez DPH, aj vrátane DPH, ktorá bude k cenám pripočítaná v zodpovedajúcej výške stanovenej príslušným všeobecne záväzným právnym predpisom platným v Slovenskej republike. V dohodnutej zmluvnej cene za poskytnuté služby sú zahrnuté všetky náklady Poskytovateľa a jeho subdodávateľov, súvisiace s poskytnutím služieb. Poskytovateľ vyhlasuje, že takto dohodnutá zmluvná cena je konečná a nemenná a zahŕňa všetky jeho predpokladané náklady a primeraný zisk.
  2. Zmluvné strany sa výslovne dohodli, že celková maximálna a súhrnná výška zmluvnej ceny za služby poskytnuté na základe tejto Dohody je: **............** EUR bez DPH, (slovom: ..............), **............** EUR s DPH (slovom: .................).
  3. Jednotkové ceny služieb, ktoré môžu byť v súlade s touto Dohodou poskytnuté sú stanovené v súlade s verejným obstarávaním a ponukou Poskytovateľa a sú uvedené v prílohe č. 2 tejto Dohody – „Cenník služieb“.
  4. Poskytovateľ je oprávnený po vykonaní každej objednávkovej služby podľa článku II. bodu 2.2.1 tejto Dohody vyhotoviť faktúru na základe objednávky vyhotovenej Objednávateľom prostredníctvom informačného systému SAP. Prílohou doručenej faktúry musí byť zákazkový list s popisom poskytnutých služieb, schválený zodpovednou osobou Objednávateľa.
  5. Zmluvné strany sa dohodli, že fakturácia paušálnych služieb podľa článku II. bodu 2.2.2. písm. a) tejto Dohody, bude vykonávaná po poskytnutí týchto služieb. Prílohou doručenej faktúry musí byť zákazkový list s popisom poskytnutých služieb, schválený zodpovednou osobou Objednávateľa.
  6. Zmluvné strany sa dohodli, že fakturácia paušálnych služieb podľa článku II. bodu 2.2.2. písm. b) tejto Dohody, budú fakturované kvartálne, vždy v prvý pracovný deň po uplynutí daného kvartálu. Prílohou doručenej faktúry musí byť zákazkový list s popisom poskytnutých služieb, čerpanie predplatenej podpory a špecifikácia jej prípadného prekročenia. Prekročenie limitu v zmysle článku IV. bodu 4.4 tejto Dohody musí byť schválené zodpovednou osobou Objednávateľa.
  7. Faktúra musí obsahovať všetky náležitosti účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov a náležitosti daňového dokladu podľa ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov.
  8. Poskytovateľ doručí vystavenú faktúru Objednávateľovi v elektronickej podobe na adresu: e[faktura@minv.sk](mailto:faktura@minv.sk) po udelení „*Súhlasu so zasielaním elektronických faktúr*“, prípadne doručí podpísaný originál faktúry na Centrálnu evidenciu faktúr, Pribinova 2, 812 72 Bratislava.
  9. Faktúry sú splatné do tridsiatich (30) dní odo dňa ich riadneho doručenia Objednávateľovi.
  10. V prípade, ak faktúry nebudú spĺňať všetky záväzné náležitosti alebo v nich budú uvedené nesprávne údaje, je Objednávateľ oprávnený vrátiť ich na dopracovanie, resp. opravu. Nová lehota splatnosti začína plynúť momentom riadneho doručenia opravených alebo doplnených faktúr Objednávateľovi.
  11. Všetky faktúry budú uhrádzané výhradne bezhotovostne prevodným príkazom na účet Poskytovateľa, uvedený v záhlaví tejto Dohody. Pre účely tejto Dohody sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.
  12. Zmluvné strany sa dohodli, že na vykonanie služieb v zmysle a za podmienok uvedených v tejto Dohode, Objednávateľ neposkytne Poskytovateľovi žiadny preddavok.

**Článok IV.**

**Miesto a čas plnenia**

* 1. Poskytovateľ zabezpečí poskytnutie služby podľa článku II. bodu 2.2.1. tejto Dohody v rozsahu a v mieste podľa objednávky.
  2. Zmluvné strany sa dohodli, že za nástup na servisný zásah za považuje aj diaľkový prístup formou vzdialeného dispečingu.
  3. Poskytovateľ sa zaväzuje vykonávať pravidelnú údržbu podľa článku II. bodu 2.2.2. písm. a) tejto Dohody na zariadeniach systému SEHIS v súlade s Opisom predmetu zákazky po dohode s Poskytovateľom.
  4. Poskytovateľ zabezpečí poskytnutie služby podľa článku II. bodu 2.2.2. písm. b) tejto Dohody – telefonické konzultácie súvisiace s používaním zakúpeného programového vybavenia v pracovných dňoch v čase od 8:00 hod. do 16:00 hod., v rozsahu päť hodín mesačne (5h/mes.), pričom minimálne jednorazové čerpanie predplatených hodín je 15 minút. Cena za služby nad rámec paušálu je uvedená v prílohe č. 2 – Cenník. Poskytovateľ bude o čerpaní hodín za tieto práce viesť výkaz prác. Objednávateľovi je poskytnutá možnosť presunu nevyčerpaných hodín aplikačnej podpory z jedného mesiaca do druhého v rámci jedného kalendárneho roka, avšak maximálny limit presúvaných hodín z mesiaca na mesiac je stanovený na desať (10) hodín.

**Článok V.**

**Práva a povinnosti Zmluvných strán**

* 1. Všetky dokumenty súvisiace s touto Dohodou a to najmä objednávky, faktúry, výkazy, výdajky a pod. Zmluvné strany vypracovávajú v slovenskom jazyku Tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republiky.
  2. Poskytovateľ je povinný:
  3. poskytovať služby na kvalitnej a profesionálnej úrovni v dohodnutom rozsahu, cene a termínoch, v zmysle a za podmienok, uvedených v tejto Dohode,
  4. poskytovať služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v Slovenskej republike, ktoré sa na poskytované služby vzťahujú a v zmysle a za podmienok dohodnutých v tejto Dohode,
  5. pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
  6. chrániť záujmy Objednávateľa, súvisiace s poskytovaním služieb podľa tejto Dohody a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
  7. pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
  8. dbať na to, aby jeho činnosť podľa tejto Dohody bola maximálne účelná a hospodárna, bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
  9. dodržiavať všetky pokyny Objednávateľa k poskytovaniu služieb a na požiadanie informovať Objednávateľa o priebehu poskytovania služieb podľa tejto Dohody,
  10. vykonávať plánované servisné zásahy formou pravidelnej údržby podľa článku II. bodu 2.2.2. písm. a) tejto Dohody počas pracovnej doby Objednávateľa, výnimočne mimo pracovnej doby Objednávateľa s jeho predchádzajúcim písomným súhlasom,
  11. vykonávať činnosti dohodnuté v tejto Dohode tak, aby sa podľa možnosti nenarušilo riadne využívanie priestorov, v ktorých sa bude služba plniť. Ak poskytovanie služby vzhľadom na jeho charakter spôsobí obmedzenie v riadnom užívaní priestorov, je Poskytovateľ povinný Objednávateľovi túto skutočnosť písomne oznámiť s dostatočným predstihom a vyžiadať si na obmedzenie užívania priestorov jeho písomný súhlas,
  12. zodpovedať za všetky škody spôsobené Objednávateľovi a tretím osobám vo vzťahu k tejto Dohode,
  13. odstrániť nedostatky a vady, ktoré sám zapríčinil.
  14. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služby,
2. bezodkladne informovať Poskytovateľa o prípadných zmenách pri objednávaní poskytovania služieb,
3. viesť evidenciu požadovaných dokladov súvisiacich s preberaním a odovzdávaním služby,
4. sprístupniť Poskytovateľovi miesto pre vykonanie služby,
5. vytvoriť Poskytovateľovi podmienky pre vzdialenú administráciu programového vybavenia Zeus,
6. v dohodnutom termíne prevziať poskytnutú službu.
   1. V prílohe č. 4 sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v prílohe č. 4, a to bezodkladne.
   3. V prípade zmeny subdodávateľa je Poskytovateľ povinný najneskôr do päť (5) dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tohto článku Dohody, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý má podľa § 11 ods. 1 zákona č. 343/2015 Z. z. povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
   4. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   5. Poskytovateľ vyhlasuje, že v čase uzatvorenia tejto Dohody má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Článok VI.**

**Zodpovednosť za škodu a za vady, reklamačné podmienky**

* 1. Poskytovateľ zodpovedá za akékoľvek vady, ktoré majú poskytnuté služby.
  2. Poskytovateľ poskytuje Objednávateľovi na dodané služby záruku v trvaní troch (3) mesiacov od podpísania preberacieho protokolu s vyznačením riadneho termínu ukončenia prác v rámci poskytovanej služby a zároveň na kompletne vymenený komponent poskytuje záruku v trvaní dvanásť (12) mesiacov.
  3. Objednávateľ sa zaväzuje, že prípadnú reklamáciu zistených nedostatkov a vád poskytnutej služby uplatní bez zbytočného odkladu po jej zistení písomnou formou prostredníctvom e-mailu u Poskytovateľa. Oznámenie o vadách poskytnutej služby musí obsahovať:

1. označenie a číslo Dohody a objednávky,
2. označenie a typ reklamovanej časti,
3. číslo zákazkového listu, resp. iné určenie času dodania služby.
   1. Zmluvné strany sa výslovne dohodli, že v prípade, ak služba nebude zodpovedať požiadavkám Objednávateľa alebo bude nekvalitná, je Poskytovateľ povinný odstrániť tieto vady na vlastné náklady, a to v čo najkratšej možnej lehote podľa rozsahu oznámenej vady, avšak táto lehota nesmie presahovať päť (5) pracovných dní. V prípade nedodržania tejto lehoty je Objednávateľ oprávnený odstúpiť od objednávky v časti týkajúcej sa vady poskytnutej služby.
   2. V prípade, že Objednávateľovi bude spôsobená škoda činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.
   3. Škody, ktoré Poskytovateľ spôsobí Objednávateľovi pri poskytovaní služby, budú po dobu trvania tejto Dohody zabezpečené poistnou zmluvou o poistení za škodu spôsobenú podnikaním, ktorú uzavrie Poskytovateľ na minimálnu poistnú sumu 100.000,00 eur. Toto poistenie musí trvať po celý čas platnosti Dohody.
   4. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí prílohu č. 3 tejto Dohody.

**Článok VII.**

**Sankcie**

* 1. V prípade, že Poskytovateľ nedodrží termín a čas poskytnutia služieb alebo služby neposkytne riadne v zmysle objednávky, môže si Objednávateľ uplatniť voči Poskytovateľovi zmluvnú pokutu vo výške 0,05 % z ceny za služby, s ktorými je v omeškaní, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava do náhrady škody, ktorá Objednávateľovi vznikla porušením rovnakej povinnosti Poskytovateľa. Zmluvné pokuty podľa Dohody sú splatné do tridsať (30) dní odo dňa doručenia písomnej výzvy na ich zaplatenie Poskytovateľovi.
  2. V prípade omeškania Poskytovateľa s odstránením vady v zmysle článku VI. bod 6.4. tejto Dohody má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny opravy vady, s ktorou je Poskytovateľ v omeškaní. Zaplatením zmluvnej pokuty podľa tohto bodu Dohody nie je dotknutý nárok Objednávateľa na náhradu škody, ktorá prevyšuje zmluvnú pokutu.
  3. V prípade omeškania Objednávateľa s úhradou faktúry si môže Poskytovateľ uplatniť úrok z omeškania vo výške určenej v súlade s Obchodným zákonníkom a nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Článok VIII.**

**Doba trvania Dohody a jej skončenie**

* 1. Táto Dohoda sa uzatvára na dobu určitú, a to na obdobie dvadsaťštyri (24) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v článku III. bod 3.2. tejto Dohody, podľa toho, ktorá z uvedených skutočností nastane skôr. Túto Dohodu je možné skončiť:

1. písomnou dohodou Zmluvných strán ku dňu uvedenému v tejto dohode,
2. písomným odstúpením od Dohody v prípadoch ustanovených touto Dohodou alebo zákonom,
3. písomnou výpoveďou Dohody aj bez uvedenia dôvodu, a to s výpovednou lehotou troch (3) mesiacov, ktorá začne plynúť prvým dňom nasledujúceho kalendárneho mesiaca po doručení výpovede druhej Zmluvnej strane.
   1. Objednávateľ je oprávnený bez akýchkoľvek sankcií odstúpiť od Dohody s Poskytovateľom v prípade:
4. keď ešte nedošlo k jej plneniu,
5. ak nastane niektorá z okolností podľa § 19 zákona č. 343/2015 Z. z.,
6. že sa proti Poskytovateľovi začalo konkurzné konanie alebo reštrukturalizácia,
7. Poskytovateľ vstúpil do likvidácie.
   1. Objednávateľ je oprávnený odstúpiť od Dohody pri podstatnom porušení Dohody Poskytovateľom, pričom za podstatné porušenie Dohody Poskytovateľom sa považuje najmä ak:
8. Poskytovateľ porušil svoje povinnosti uvedené v Dohode tým, že neposkytol službu riadne alebo včas podľa podmienok Dohody a príslušnej objednávky,
9. Poskytovateľ poruší povinnosť vyplývajú z článku VI. bod 6.6. tejto Dohody,
10. Poskytovateľ koná v rozpore s touto Dohodou a/alebo písomnou objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni.
    1. Odstúpenie od Dohody je účinné doručením písomného oznámenia o odstúpení druhej Zmluvnej strane. Odstúpenie musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Dohody sa Dohoda neruší od počiatku, ale až odo dňa doručenia odstúpenia druhej Zmluvnej strane a Zmluvné strany nie sú povinné vrátiť si už poskytnuté plnenia.
    2. Poskytovateľ je oprávnený odstúpiť od Dohody pri podstatnom porušení Dohody Objednávateľom, pričom za podstatné porušenie Dohody Objednávateľom sa považuje, ak je Objednávateľ v omeškaní s platbou za faktúru o viac ako tridsať (30) dní po lehote jej splatnosti.

**Článok IX.**

**Kontaktné údaje a doručovanie**

* 1. Zmluvné strany sú povinné navzájom si oznámiť svoje adresy a kontaktné / zodpovedné osoby pre riadne plnenie si povinností v zmysle tejto Dohody:

1. na strane Poskytovateľa:

adresa:

oprávnená osoba:

e-mail:

1. na strane Objednávateľa:

adresa:

oprávnená osoba:

e-mail:

* 1. Zmluvné strany sa dohodli, že všetky písomnosti doručované v súvislosti s touto Dohodou druhej Zmluvnej strane sa považujú za doručené druhej Zmluvnej strane, ak táto Dohoda neurčuje inak,

1. v prípade doručovania prostredníctvom elektronickej pošty (e-mail) sa správa (e-mail) považuje za doručenú, dňom jej odoslania.
2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej Zmluvnej strane s tým, že v prípade doručovania prostredníctvom pošty musí byť písomnosť zaslaná doporučene (v obálke s doručenkou) na adresu sídla uvedenú v záhlaví tejto Dohody. Za deň doručenia písomnosti sa považuje aj deň, v ktorý príslušná Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
   1. V prípade zmeny názvu, sídla, korešpondenčnej adresy, kontaktných / zodpovedných osôb, e-mailových adries, štatutárnych orgánov, oprávnených zástupcov, bankového spojenia a čísla účtu, Zmluvná strana, ktorej sa niektorá z týchto zmien týka, oznámi druhej Zmluvnej strane túto skutočnosť, a to bez zbytočného odkladu.

**Článok X.**

**Záverečné ustanovenia**

* 1. Táto Dohoda nadobúda platnosť dňom podpisu oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Dohodu v ten istý deň, tak rozhodujúci je deň neskoršieho podpisu. Táto Dohoda nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
  2. Pokiaľ v Dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len všeobecne záväznými právnymi predpismi platnými na území Slovenskej republiky, a to najmä Obchodným zákonníkom, zákonom č. 343/2015 Z. z.
  3. Akékoľvek zmeny alebo doplnky obsahu tejto Dohody musia byť urobené formou písomných, očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán. Po obojstrannom podpísaní sa stanú neoddeliteľnou súčasťou tejto Dohody.
  4. Táto Dohoda je vyhotovená v piatich (5) vyhotoveniach s platnosťou originálu, z ktorých Objednávateľ obdrží tri (3) vyhotovenia a Poskytovateľ obdrží dve (2) vyhotovenia.
  5. Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si Dohodu prečítali a bez výhrad súhlasia s jej ustanoveniami.
  6. Neoddeliteľnou súčasťou tejto Dohody sú jej prílohy:

Príloha č. 1 – Opis predmetu zákazky

Príloha č. 2 – Cenník služieb

Príloha č. 3 – Úradne overená kópia poistnej zmluvy alebo potvrdenie príslušnej poisťovne o poistení

za škodu spôsobenú podnikaním

Príloha č. 4 – Zoznam subdodávateľov

V Bratislave dňa ........................................... V ....................... dňa ..........................................

za Ministerstvo vnútra Slovenskej republiky: za Poskytovateľa:

......................................................................... .........................................................................

Príloha č. 1 k Rámcovej dohode č. ...............................

**Opis predmetu zákazky**

Tu bude vložená príloha č.1 Súťažných podkladov

Príloha č. 2 k Rámcovej dohode č. ...............................

**Cenník služieb**

Tu bude vložená vyplnená príloha č.3 Súťažných podkladov

Príloha č. 3 k Rámcovej dohode č. ...............................

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním**  Tu bude vložená príloha pred uzatvorením rámcovej dohody   |  |  |  | | --- | --- | --- | | V Bratislave dňa |  |  | |  |  |  | | za objednávateľa |  | za zhotoviteľa | |  |  |  | |  |  |  |   Príloha č. 4 k Rámcovej dohode č. ...............................  **ZOZNAM SUBDODÁVATEĽOV** |

|  |  |  |  |
| --- | --- | --- | --- |
| **P.č.** | **Údaje o subdodávateľoch - Obchodné meno, sídlo, IČO** | **Osoba oprávnená konať  za subdodávateľa**  **Dátum narodenia** | **Adresa pobytu** |
|  |  |  |  |

**(doplní uchádzač, v prípade že nebude využívať subdodávateľov uvedie vyhlásenie)**

Za Poskytovateľa:

.............................................................

*konateľ spoločnosti*